CELEX: 32013R0069
Language: lv
Date: 2013-01-23 00:00:00
Title: Komisijas Īstenošanas regula (ES) Nr. 69/2013 ( 2013. gada 23. janvāris ) par atsevišķu preču klasifikāciju kombinētajā nomenklatūrā

26.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 26/1
            
         KOMISIJAS ĪSTENOŠANAS REGULA (ES) Nr. 69/2013
   (2013. gada 23. janvāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 23. janvārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Aparāts audio un video uztveršanai, ierakstīšanai vai reproducēšanai (tā sauktais “digitālo mediju uztvērējs”) ar cilindrisku formu un izmēriem aptuveni 13 (diametrā) × 19 (augstumā) cm.
                              Aparātā ietilpst:
                              
                                          —
                                       
                                       
                                          mikroprocesors,
                                       
                                    
                                          —
                                       
                                       
                                          500 GB cietais disks,
                                       
                                    
                                          —
                                       
                                       
                                          burtciparu displejs,
                                       
                                    
                                          —
                                       
                                       
                                          infrasarkano staru uztvērējs tālvadībai.
                                       
                                    Tas ir aprīkots ar šādām saskarnēm:
                              
                                          —
                                       
                                       
                                          
                                             USB,
                                       
                                    
                                          —
                                       
                                       
                                          
                                             Ethernet,
                                       
                                    
                                          —
                                       
                                       
                                          
                                             HDMI, S-video, saliktā un komponentā video izeja,
                                       
                                    
                                          —
                                       
                                       
                                          digitālā optiskā, digitālā koaksiālā un analogā audio izeja.
                                       
                                    Tas ir aprīkots arī ar vadības pogām un apgādāts ar tālvadības pulti.
                              Aparāts spēj uztvert audio un video signālus ciparu formātā no ārēja avota (piemēram, maršrutētāja, automātiskās datu apstrādes iekārtas, digitālā fotoaparāta, USB atmiņas). Datus var glabāt tā cietajā diskā. Datus reproducē monitorā, televizorā vai ar stereosistēmu.
                              Aparāts nevar nodrošināt piekļuvi internetam.
                           
                        
               
                  8521 90 00
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8521 un 8521 90 00 formulējumu.
                  Ņemot vērā tā īpašības, proti, spēju uztvert, ierakstīt un reproducēt videosignālus no dažādiem avotiem un cietā diska apjomu, aparāts uzskatāms par pozīcijas 8521 video ierakstīšanas vai reproducēšanas aparātu.
                  Tāpēc tas ir jāklasificē kā videoieraksta vai video reproducēšanas aparatūra ar KN kodu 8521 90 00.
               
            
                  
                              2.
                           
                           
                              Aparāts audio un video uztveršanai vai reproducēšanai (tā sauktais “digitālo mediju uztvērējs”) ar cilindrisku formu un izmēriem aptuveni 13 (diametrā) × 19 (augstumā) cm.
                              Aparātā ietilpst:
                              
                                          —
                                       
                                       
                                          mikroprocesors,
                                       
                                    
                                          —
                                       
                                       
                                          infrasarkano staru uztvērējs tālvadībai,
                                       
                                    
                                          —
                                       
                                       
                                          burtciparu displejs.
                                       
                                    Tas ir aprīkots ar šādām saskarnēm:
                              
                                          —
                                       
                                       
                                          
                                             USB,
                                       
                                    
                                          —
                                       
                                       
                                          
                                             Ethernet,
                                       
                                    
                                          —
                                       
                                       
                                          
                                             HDMI, S-video, saliktā un komponentā video izeja,
                                       
                                    
                                          —
                                       
                                       
                                          digitālā optiskā, digitālā koaksiālā un analogā audio izeja,
                                       
                                    
                                          —
                                       
                                       
                                          slots cietajam diskam.
                                       
                                    Tas ir aprīkots arī ar vadības pogām un apgādāts ar tālvadības pulti.
                              Aparāts spēj uztvert audio un video signālus ciparu formātā no ārēja avota (piemēram, maršrutētāja, automātiskās datu apstrādes iekārtas, digitālā fotoaparāta, USB atmiņas). Datus var glabāt tā cietajā diskā, ko aparātā ievieto pēc importēšanas. Datus reproducē monitorā, televizorā vai ar stereosistēmu.
                              Aparāts nevar nodrošināt piekļuvi internetam.
                           
                        
               
                  8521 90 00
               
               
                  Klasifikācija noteikta, ievērojot 1., 2.a) un 6. vispārīgo kombinētās nomenklatūras interpretācijas noteikumu un KN kodu 8521 un 8521 90 00 formulējumu.
                  Ņemot vērā to, ka aparātam ir visa elektronika, kas vajadzīga pozīcijas 8521 video ierakstīšanas vai reproducēšanas funkciju izpildei, izņemot cieto disku, tas ir uzskatāms par tādu, kam atbilstīgi 2.a) vispārīgajam noteikumam ir gatava vai pabeigta pozīcijas 8521 izstrādājuma pamatīpašības.
                  Tāpēc tas ir jāklasificē kā negatava videoieraksta vai video reproducēšanas aparatūra ar KN kodu 8521 90 00.
               
            
                  
                              3.
                           
                           
                              Aparāts audio uztveršanai un apstrādei (tā sauktais “ciparu audio straumētājs”), kura ārējie izmēri ir aptuveni 19 × 9 × 8 cm.
                              Aparātā ietilpst:
                              
                                          —
                                       
                                       
                                          mikroprocesors,
                                       
                                    
                                          —
                                       
                                       
                                          vakuuma luminiscences displejs ar 320 × 32 pelēktoņu pikseļu izšķirtspēju,
                                       
                                    
                                          —
                                       
                                       
                                          ekrāna pulkstenis ar modinātāju,
                                       
                                    
                                          —
                                       
                                       
                                          infrasarkano staru uztvērējs tālvadībai.
                                       
                                    Tas ir aprīkots ar šādām saskarnēm:
                              
                                          —
                                       
                                       
                                          
                                             Ethernet,
                                       
                                    
                                          —
                                       
                                       
                                          bezvadu Ethernet,
                                       
                                    
                                          —
                                       
                                       
                                          digitālā optiskā, digitālā koaksiālā un analogā audio izeja,
                                       
                                    
                                          —
                                       
                                       
                                          austiņu ligzda.
                                       
                                    Tas ir apgādāts ar tālvadības pulti.
                              Aparāts var darboties vai nu savrupā režīmā, kad savienots ar interneta tīklu (bez automātiskas datu apstrādes (ADA) iekārtas), vai ar programmatūru, kas darbojas ADA iekārtā.
                              Tas spēj reproducēt audiofailus, kas glabājas ADA iekārtā, vai jebkuru interneta radio.
                           
                        
               
                  8519 89 19
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8519, 8519 89 un 8519 89 19 formulējumu.
                  Ņemot vērā aparāta īpašības, tas ir projektēts, lai uztvertu un apstrādātu skaņu vai nu tieši no interneta, vai no ADA iekārtas uz dažādām audioiekārtām.
                  Tāpēc aparāts ir klasificējams ar KN kodu 8519 89 19 pie citādiem skaņas reproducēšanas aparātiem, kuros neietilpst skaņas ierakstīšanas ierīce.